open-index/open-wikipedia-markdown huggingface dataset:
Δίκη του Άουσβιτς (Πολωνία)

Η **Δίκη του Άουσβιτς** διεξήχθη στην Πολωνία το 1947, όταν οι αρχές της χώρας και συγκεκριμένα το Ανώτατο Δικαστήριο της Πολωνίας παρέπεμψε σε δίκη σαράντα πρώην μέλη του προσωπικού των στρατοπέδων συγκέντρωσης Άουσβιτς. Η διαδικασία άρχισε στις 24 Νοεμβρίου 1947 και ολοκληρώθηκε στις 22 Δεκεμβρίου 1947. Από τους κατηγορουμένους οι πλέον διάσημοι ήταν οι Άρτουρ Λημπενχένσε (), ένας από τους διοικητές του στρατοπέδου, η Μαρία Μάντελ, επικεφαλής των γυναικείων τμημάτων του Άουσβιτς και ο γιατρός της SS Γιόχαν Κρέμερ. Δικάστηκαν επίσης άλλοι 34 άνδρες και 4 γυναίκες που είχαν υπηρετήσει ως δεσμοφύλακες ή ιατροί στο στρατόπεδο.

## Ετυμηγορία του Ανωτάτου Δικαστηρίου (απόσπασμα)

## Κατηγορούμενοι - Ποινές
Οι βαθμοί παρατίθενται αυτούσιοι, καθώς δεν υπάρχει ακριβές ανάλογό τους στον τακτικό στρατό.

Ο Ρούντολφ Ες δικάστηκε σε άλλη, ξεχωριστή δίκη και εκτελέστηκε στις 16 Απριλίου 1947 μπροστά από το κρεματόριο του Άουσβιτς Ι. Η δίκη του διοικητή του Άουσβιτς Ές, που πραγματοποιήθηκε ενώπιον του Ανωτάτου Δικαστηρίου της Πολωνίας στη Βαρσοβία τον Μάρτιο του 1947 ήταν, στην πραγματικότητα, η πρώτη από τις δίκες του Άουσβιτς, την οποία ακολούθησε η δίκη στην Κρακοβία μερικούς μήνες αργότερα.

## Σύνοψη
Το Ανώτατο Εθνικό Δικαστήριο που συνεδρίασε στην Κρακοβία, επέβαλε 23 θανατικές ποινές και 17 ποινές φυλάκισης, από ισόβια δεσμά ως τριετούς διάρκειας. Όλες οι εκτελέσεις έγιναν στις 28 Ιανουαρίου 1948 στη φυλακή Μοντελούπιχ (Montelupich) της Κρακοβίας, μιας "από τις πλέον απαίσιες φυλακές των Ναζί στην κατεχόμενη Πολωνία", την οποία χρησιμοποιούσε η Γκεστάπο καθ' ολόκληρη τη διάρκεια του Β΄ Παγκοσμίου Πολέμου. Οι Μαρία Μάντελ και Τερέζε Μπραντλ ήταν οι πρώτες που εκτελέστηκαν. Μόνον ένας αθωώθηκε, ο επιλοχίας Χανς Μυνχ, ο οποίος αρνήθηκε να συμμετάσχει στις διαδικασίες επιλογής και έκανε μάταια, αλλά επιβεβαιωμένα, αιτήματα για χορήγηση περισσότερης τροφής στους κρατουμένους.

## Δείτε επίσης
* Δίκη του Άουσβιτς (Γερμανία)
* Δίκη του Μπέλζεκ διεξήχθη ενώπιον του 1ου τοπικού Δικαστηρίου του Μονάχου στα μέσα της δεκαετίας του1960. Οκτώ μέλη της SSπου υπηρέτησαν στο Στρατόπεδο εξόντωσης Μπέλζεκ καταδικάστηκαν, επτά αθωώθηκαν
* Δίκες του Κέλμνο σχετικά με το προσωπικό που υπηρέτησε στο στρατόπεδο εξόντωσης Κέλμνο. Έγιναν στην Πολωνία και στη Γερμανία και οι αποφάσεις διέφεραν χρονικά σχεδόν κατά 20 έτη μεταξύ τους.
* Δίκη του Νταχάου διεξήχθη στον χώρο του πρώην στρατοπέδου συγκέντρωσης Νταχάου κατά το χρονικό διάστημα 1945–1948
* Δίκη του Μαϊντάνεκ,  η μακροβιότερη δίκη εγκλημάτων πολέμου, διήρκεσε πάνω από τριάντα χρόνια
* **[[Δίκη της Νυρεμβέργης]]** δικάστηκαν οι 23 ανώτατοι αξιωματούχοι και ηγέτες της Ναζιστικής Γερμανίας, 1945–1946
* Δίκη του Σομπιμπόρ έγινε στο Χάγκεν της Γερμανίας το 1965 και αφορούσε στο Στρατόπεδο εξόντωσης Σομπιμπόρ

## Παραπομπές


## Εξωτερικοί σύνδεσμοι
* The Jewish Virtual Library: *[https://www.jewishvirtuallibrary.org/jsource/Holocaust/WarCrime4.html Auschwitz Trial]*
* Cyprian T., Sawicki J., *Siedem wyroków Najwyższego Trybunału Narodowego*, Poznań, 1962
* G. Álvarez, Mónica. "Guardianas Nazis. El lado femenino del mal". Madrid: Grupo Edaf, 2012. ISBN 978-84-414-3240-6

Αουσβιτς
Τόμας Βίντερμπεργκ

Ο **Τόμας Βίντερμπεργκ** (*Thomas Vinterberg*, 19 Μαΐου 1969) είναι Δανός σκηνοθέτης, σεναριογράφος και παραγωγός.

Έχει γράψει θεατρικά έργα για την Εθνική Σκηνή της Αυστρίας και έχει σκηνοθετήσει βιντεοκλίπ των Metallica και των Blur.

Το 1995 συνέγραψε με τον Λαρς φον Τρίερ το μανιφέστο Δόγμα 95.

Το 2020 σκηνοθέτησε την ταινία *[[Άσπρο Πάτο (ταινία)|Άσπρο πάτο]]*, η οποία κέρδισε το Όσκαρ Καλύτερης Διεθνούς Ταινίας.

## Φιλμογραφία
*1993 *Τελευταίος γύρος* (μικρού μήκους)
*1996 *Ήρωες*
*1998 *[[Οικογενειακή Γιορτή]]*
*2000 *Το τρίτο ψέμα*
*2003 *Όλα για την αγάπη*
*2005 *Αγαπητή Γουέντι*
*2008 *Ένας άντρας επιστρέφει*
*2010 *[[Submarino]]*
*2012 *[[Το κυνήγι]]*
*2015 *Μακριά από το πλήθος*
*2016 *[[Το κοινόβιο]]*
*2017 *Κουρσκ*
*2020 *[[Άσπρο Πάτο (ταινία)|Άσπρο πάτο]]*

## Παραπομπές


Κατηγορία:Δανοί σεναριογράφοι
Κατηγορία:Δανοί παραγωγοί ταινιών
Κατηγορία:Δανοί σκηνοθέτες κινηματογράφου
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Θίμβρων

Ο **Θίμβρων** (αναφέρεται ότι έδρασε την περίοδο 400-391 π.Χ) ήταν Λακεδαιμόνιος στρατηγός. Εστάλη στην Ιωνία ως αρμοστής με 5.000 άνδρες το 400 π.Χ για να αποτρέψει την κατάληψη της περιοχής από τον Τισσαφέρνη. Συγκέντρωσε δύναμη από Πελλοπονήσιους και άλλους Έλληνες αλλά δεν μπόρεσε αρχικά να αντιμετωπίσει τον περσικό στρατό στο πεδίο της μάχης. Αφού ενώθηκε με δυνάμεις των Μύριων, αντιμετώπισε και νίκησε σ' αρκετές περιπτώσεις τους Πέρσες πριν ξεκινήσει την πολιορκία της Λάρισας. Η πολιορκία οδήγησε σ' αδιέξοδο και ο Θίμβρων αναγκάστηκε να τη σταματήσει, ενώ αντικαταστάθηκε από τον στρατηγό Δερκυλίδα. Μέχρι την επιστροφή του στη Σπάρτη, ο Θίμβρων εξορίστηκε επειδή επέτρεψε στις δυνάμεις του να λεηλατήσουν τις συμμαχικές πόλεις της Σπάρτης στην περιοχή. Το 391 π.Χ, κατά τη διάρκεια του Κορινθιακού Πολέμου, ο Θίμβρων εστάλη ξανά στην Ιωνία για να αντιμετωπίσει τον φιλοαθηναίο σατράπη Στρούθα. Παρά τις αρχικές του επιτυχίες, ο Θίμβρων και αρκετοί άνδρες του σκοτώθηκαν κατά τη διάρκεια της επίθεσης του Στρούθα.

## Παραπομπές


κατηγορία:Αρχαίοι Σπαρτιάτες
Στρούθας

Ο **Στρούθας** ήταν Πέρσης σατράπης κατά τη διάρκεια του Κορινθιακού Πολέμου. Το 392 π.Χ, εστάλη από τον Αρταξέρξη Β' στις Σάρδεις, αντικαθιστώντας τον Τιρίβαζο. Σύμφωνα με ιστορικές πηγές, ο Στρούθας επιτέθηκε σε περιοχές που είχαν καταληφθεί από τους Σπαρτιάτες και τους συμμάχους τους, αναγκάζοντας τους Σπαρτιάτες να στείλουν τον Θίμβρωνα στην περιοχή για να αναχαιτήσουν τις περσικές δυνάμεις. Παρά τις αρχικές του επιτυχίες, ο Θίμβρωνας και αρκετοί άνδρες του σκοτώθηκαν κατά τη διάρκεια της επίθεσης του Στρούθα. Τότε, τη θέση του Θίμβρωνα ανέλαβε ο Διφρίδας, ο οποίος αναδιοργάνωσε τον στρατό και επιτέθηκε στην επικράτεια του Στρούθα, έχοντας μάλιστα αιχμαλωτίσει και τον γαμπρό του. Το 380 π.Χ, για άγνωστους λόγους, αντικαταστάθηκε από τον Τιρίβαζο και το όνομα του δεν εμφανίστηκε ξανά σε ιστορικές πηγές.

## Ιστορικές αναφορές

* Ξενοφών, *Ελληνικά*, Βιβλίο Δ, κεφάλαιο 8, σημ. 17-19
* Διόδωρος Σικελιώτης, *Ιστορική Βιβλιοθήκη*, ΙΔ, σημ. 99

Κατηγορία:Πέρσες
Πανελλήνιο πρωτάθλημα κλειστού στίβου ανδρών 2016

Το **30ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 13 και 14 Φεβρουαρίου 2016 στο Στάδιο Ειρήνης και Φιλίας. Πρωταθλητής αναδείχθηκε για έκτη φορά στην ιστορία του ο Ολυμπιακός.

## Λεπτομέρειες

Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 75 σωματεία.

## Νικητές

Πηγή: 

## Ομαδική βαθμολογία

Πηγή: 

## Πηγές
* ΣΕΓΑΣ: 30ο πρωτάθλημα κλειστού. 2η ημέρα. Αποτελέσματα και βαθμολογίες

## Παραπομπές


Κλειστου στιβου ανδρων
Κατηγορία:Στίβος το 2016
Κατηγορία:Διοργανώσεις στίβου στον Πειραιά
Αιλουρόμορφα

Τα **Αιλουρόμορφα** (επιστ. ονομ.: *Feliformia*) ή *Feloidea* είναι υποτάξη των σαρκοφάγων της ομοταξίας των θηλαστικών. Στην υποτάξη των Αιλουρόμορφων ανήκουν τα αιλουροειδή (γάτες, τίγρεις, κτλ), οι ύαινες, οι μαγκούστες, οι μοσχογαλές και άλλα συγγενικά τους είδη.
Παναγιώτης Ποικιλίδης

Ο **Παναγιώτης Ποικιλίδης** (1965 -23 Μαΐου 2014) ήταν Έλληνας αθλητής της πάλης. Συμμετείχε σε τέσσερις Ολυμπιακούς Αγώνες και σε ισάριθμα παγκόσμια πρωταθλήματα.

## Βιογραφικό
Ο Παναγιώτης Ποικιλίδης γεννήθηκε στις 27 Φεβρουαρίου 1965 στην Καλαμαριά και ξεκίνησε την πάλη στο Βυζαντινό Αθλητικό Όμιλο (ΒΑΟ).

Το 1983 κέρδισε το χρυσό μετάλλιο τόσο στην ελληνορωμαϊκή όσο και στην ελευθέρα πάλη στο παγκόσμιο πρωτάθλημα εφήβων. Την ίδια χρονιά ήταν τέταρτος, και στα δύο στυλ πάλης, στους Μεσογειακούς Αγώνες.

Το 1984, στους Ολυμπιακούς Αγώνες του Λος Άντζελες, κατέλαβε την τέταρτη θέση, στην ελληνορωμαϊκή πάλη, στην κατηγορία των βαρέων βαρών και την όγδοη θέση, στην ίδια κατηγορία, στην ελευθέρα πάλη. Στους Ολυμπιακούς Αγώνες, το 1992 στη Βαρκελώνη, ήταν όγδοος, στην κατηγορία 130 κιλών, στην ελληνορωμαϊκή και τέσσερα χρόνια αργότερα, στους Ολυμπιακούς Αγώνες της Ατλάντας, πέμπτος, στο ίδιο στυλ πάλης και στην ίδια κατηγορία.

Έλαβε μέρος σε τέσσερα παγκόσμια πρωταθλήματα από το 1986 μέχρι το 1991. Στο παγκόσμιο πρωτάθλημα του 1986 κατετάγη έκτος, στην κατηγορία των 100 κιλών. Επίσης ήταν δύο φορές τέταρτος, στα πανευρωπαϊκά πρωταθλήματα του 1991 και του 1994.

Πέθανε στις 23 Μαΐου 2014 ύστερα από επιπλοκές μετά από εγχείρηση ανοιχτής καρδιάς.

Ο Παναγιώτης Ποικιλίδης είχε διετελέσει αντιδήμαρχος Καλαμαριάς καθώς και στενός συνεργάτης του Ιβάν Σαββίδη και αντιπρόεδρος της ΠΑΕ ΠΑΟΚ.

Ο αδερφός του Γιώργος ήταν επίσης αθλητής της πάλης. Στους Ολυμπιακούς Αγώνες του Λος Άντζελες ήταν 6ος, στην ελευθέρα πάλη, στην κατηγορία των 100 κιλών.

## Παραπομπές


## Εξωτερικοί σύνδεσμοι
*http://www.paokfc.gr/nea/20150523-imera-pou-efige-poikilidis/
*http://www.tanea.gr/news/greece/article/5124073/pethane-sta-49-toy-o-olympionikhs-ths-palhs-panagiwths-poikilidhs/
*http://www.kathimerini.gr/769671/article/epikairothta/a8lhtismos/enas-timios-gigantas-toy-ellhnikoy-a8lhtismoy
*http://www.sport24.gr/football/omades/Paok/apeviwse-o-poikilidhs.2804057.html 

Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αθλητές της ελευθέρας πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Δημήτριος Καρακουλουξής

Ο **Δημήτρης Καρακουλουξής** (1893 - 6 Ιανουαρίου 1971), του Νικολάου, ήταν Έλληνας έμπορος και πολιτικός.

## Βιογραφία
Καταγόταν από τη Μενεμένη της Μικράς Ασίας και ήταν από τους πρώτους οικιστές στη Νέα Σαλαμίνα. Ασχολήθηκε με το εμπόριο και εγκαταστάθηκε στη Νίκαια, υπηρετώντας ως δήμαρχος. Με δική του πρωτοβουλία ιδρύθηκε οικοδομικός συνεταιρισμός, με το όνομα "Νέα Μενεμένη".

Εξελέγη βουλευτής Β΄ Πειραιά με την ΕΔΑ στις εκλογές του 1958.

Πέθανε στα χρόνια της χούντας και κηδεύτηκε στις 7 Ιανουαρίου 1971 από τον ιερό ναό Αγίου Νικολάου Νίκαιας. Ήταν παντρεμένος με την Μαρίκα και απέκτησαν παιδιά.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Β΄ Πειραιά
Κατηγορία:Δήμαρχοι Νίκαιας - Αγίου Ιωάννη Ρέντη
Κωνσταντίνος Λαγουδάκης

Ο **Κωνσταντίνος Λαγουδάκης** (1874 - Μάρτιος 1941)) ήταν Έλληνας γιατρός και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.

## Βιογραφία
Γεννήθηκε στο Μελιδόνι Μυλοποτάμου και σε ηλικία 23 ετών απέκτησε πτυχίο ιατρικής από το Πανεπιστήμιο των Αθηνών.

Εξελέγη για πρώτη φορά πληρεξούσιος Ρεθύμνης το 1901 επί Κρητικής Πολιτείας.

Το 1910 τέθηκε επικεφαλής του κινήματος που εκδηλώθηκε στην επαρχία Μυλοποτάμου, που έγινε με στόχο την είσοδο των Κρητών βουλευτών στη Βουλή των Ελλήνων. 

Τον Δεκέμβριο του 1915 εξελέγη βουλευτής στην ελληνική Βουλή στην εκλογική περιφέρεια Ρεθύμνου.

Απεβίωσε τον Μάρτιο του 1941.

## Παραπομπές


Κατηγορία:Βουλευτές Ρεθύμνου
Επαμεινώνδας Καββαδίας

Ο **Επαμεινώνδας Καββαδίας** (Αθήνα, 1 Ιανουαρίου 1886 - 10 Απριλίου 1965) υπήρξε Έλληνας αξιωματικός του Ναυτικού και πολιτικός. Πατέρας του ήταν ο αρχαιολόγος Παναγής Καββαδίας και αδελφός του ο Δρ. Αλέξανδρος Πολύκλειτος Καββαδίας

## Βιογραφία
Εισήλθε στη Σχολή Ναυτικών Δοκίμων το 1902 για να αποφοιτήσει με το βαθμό του σημαιοφόρου 4 χρόνια. Πολέμησε στους Βαλκανικούς Πολέμους. Το 1917 αποχώρησε από το στρατό για πολιτικούς λόγους και επανήλθε σε ενεργό υπηρεσία 3 χρόνια μετά, αυτή την φορά με την θέση του αντιπλοιάρχου. Αποστρατεύθηκε με αίτηση του το 1922 ως Πλοίαρχος αλλά επανήλθε στις τάξεις του Πολεμικού Ναυτικού το 1925.
Υπηρέτησε ως Αρχηγός του Γενικού Επιτελείου Ναυτικού από τις 23 Αυγούστου 1933 ως τις 17 Ιουλίου 1934 , από τις 19 Δεκεμβρίου 1936 ως τις 12 Ιανουαρίου 1937 και από τις 13 Αυγούστου 1938 ως τις 17 Σεπτεμβρίου 1938. Διετέλεσε Αρχηγός Στόλου το 1939-42 και υφυπουργός Ναυτικών στην κυβέρνηση του Εμμανουήλ Τσουδερού (2 Μαΐου 1942 ως 23 Μαρτίου 1943).

Τιμήθηκε με το Χρυσούν Αριστείον Ανδρείας, με τον Ταξιάρχη του Αριστείου Ανδρείας, με τους Πολεμικούς Σταυρούς Α' και Β' Τάξης, με το Μετάλλιο Εξαίρετων Πράξεων.

Αποστρατεύτηκε το 1945 με το βαθμό του Υποναυάρχου , επανήλθε το 1946 ως Αντιναύαρχος στην διπλωματική αποστολή του Λονδίνου και το 1947 έλαβε την τιμητική θέση του υπασπιστή του Βασιλέως Γεωργίου Β'. 
Το 1963 ανακηρύχθηκε επίτιμος Αρχηγός ΓΕΝ.

Απεβίωσε στις 10 Απριλίου 1965.

## Εργογραφία

* Ο ναυτικός πόλεμος του 1940 όπως τον έζησα (1950)

## Παραπομπές


Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Έλληνες υφυπουργοί Ναυτικών
Νίκος Καραπιδάκης

Ο **Nίκος Καραπιδάκης** είναι Έλληνας ιστορικός και πανεπιστημιακός δάσκαλος.

Γεννήθηκε το 1955 στο Ηράκλειο Κρήτης. Είναι καθηγητής Ιστορίας στο Ιόνιο Πανεπιστήμιο. Διετέλεσε διευθυντής των Γενικών Αρχείων του Κράτους κατά το χρονικό διάστημα 1989 - 1993 ενώ είναι Πρόεδρος της Εφορείας των Γενικών Αρχείων του Κράτους από το 2012. Είναι, επίσης, διευθυντής του περιοδικού Νέα Εστία.

Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες ιστορικοί του 20ού αιώνα
Κατάλογος αρχηγών του Γενικού Επιτελείου Αεροπορίας (Ελλάδα)

Ο **Αρχηγός του [[Γενικό Επιτελείο Αεροπορίας|Γενικού Επιτελείου Αεροπορίας]]** (Α/Γ.Ε.Α.) είναι ο προϊστάμενος της Ελληνικής Πολεμικής Αεροπορίας. Πρώτος αρχηγός του ΓΕΑ υπήρξε ο Πλοίαρχος Κωνσταντίνος Οικονόμου, από το 1934 ως το 1935.

Σημερινός αρχηγός είναι ο Αντιπτέραρχος (Ι) Δημοσθένης Γρηγοριάδης.

## Συνοπτικό ιστορικό
Σα πρώτα βήματα της Ελληνικής Πολεμικής Αεροπορίας, οι μονάδες της στελεχώνονταν από το προσωπικό άλλων όπλων και ήταν ενταγμένες είτε στο Στρατό Ξηράς (ΣΞ), είτε στο Πολεμικό Ναυτικό (ΠΝ), με νοοτροπία αντίστοιχη με τα χαρακτηριστικά του όπλου προέλευσής τους.
Το μοντέλο αυτό, με το οποίο πολέμησε η Ελληνική Αεροπορία στον Α΄ Παγκόσμιο Πόλεμο και στις επιχειρήσεις στη Μικρά Ασία δεν συμβάδιζε πλέον με τις εξελίξεις. Η κατάτμηση της δύναμης μεταξύ ΣΞ και ΠΝ είχε καταστήσει το αεροπορικό όπλο, αποδέκτη αποστολών υποστήριξης τους. Χρειαζόταν μια νέα οργάνωση και η προσπάθεια αυτή ξεκίνησε από τον Ελευθέριο Βενιζέλο, τον Δεκέμβριο του 1929, με στόχο την ίδρυση Υπουργείου Αεροπορίας. Το 1930 ιδρύθηκε τελικά το Υπουργείο Αεροπορίας και η ενοποιημένη πλέον Πολεμική Αεροπορία καθιερώθηκε ως αυτοτελής Κλάδος των Ενόπλων Δυνάμεων. Πρώτος Υπουργός Αεροπορίας ορκίσθηκε ο Ελευθέριος Βενιζέλος, επιφορτίζοντας τον αεροπόρο Αλέξανδρο Ζάννα με το έργο της συνολικής συγκρότησης του Όπλου. Σε συνεργασία με το γλωσσολόγο Μανώλη Τριανταφυλλίδη καθιερώθηκαν οι ονομασίες βαθμών που χρησιμοποιούνται έως σήμερα.

Το 1931 ιδρύθηκε στο Τατόι η Σχολή Αεροπορίας, μετέπειτα Σχολή Ικάρων (1967), ενώ τον Ιανουάριο του 1933, η Γ΄ Σμηναρχία και η Β΄ Αεροπορική Βάση συνενώθηκαν και αποτέλεσαν τη Σμηναρχία Σέδες.
Το 1934 ιδρύθηκε το Γενικό Επιτελείο Αεροπορίας.

## Διατελέσαντες Αρχηγοί του Γενικού Επιτελείου Αεροπορίας
Από το 1934, έχουν διατελέσει Αρχηγοί ΓΕΑ οι:

## Παραπομπές


Αρχηγοι ΓΕΑ
Κατηγορία:Γενικό Επιτελείο Αεροπορίας (Ελλάδα)
Κατηγορία:Ελληνική Πολεμική Αεροπορία
Πύργος του Λεχουρίτη

Ο **Πύργος του Λεχουρίτη** είναι οχυρή μεταβυζαντινή κατοικία που ανήκε στον οπλαρχηγό Γεώργιο Λεχουρίτη (Παπαδόπουλο) και βρίσκεται στο χωριό Λεχούρι 43 χιλιόμετρα νοτιοδυτικά των Καλαβρύτων. Σήμερα σώζεται σε άριστη κατάσταση και ένα τμήμα του λειτουργεί σαν ιστορικό και λαογραφικό μουσείο.

Η ιστορία του πύργου ξεκινά το 1740, όταν ο Αναγνώστης Λεχουρίτης διορίστηκε ως μοραγιάνης από τους Τούρκους. Τότε αποφασίστηκε το χτίσιμο του πύργου που τελικά ολοκληρώθηκε  το 1790. Κατά τη διάρκεια της Επανάστασης στον πύργο αυτό έμεινε έγκλειστος (ως αιχμάλωτος) ο Τούρκος διοικητής των Καλαβρύτων Ιμπραήμ Αρναούτογλου μαζί με την κόρη του Αϊσέ μετά την απελευθέρωση των Καλαβρύτων στις 21 Μαρτίου του 1821. Το 1840 επισκέφτηκαν το Λεχούρι ο βασιλιάς Όθωνας με την βασίλισσα Αμαλία προκειμένου να γνωρίσουν από κοντά τον τότε ιδιοκτήτη του πύργου οπλαρχηγό Γεώργιο Λεχουρίτη. Το 1854 ο Γεώργιος Λεχουρίτης προσβλήθηκε από χολέρα και πέθανε. Από τότε ο πύργος έμεινε ακατοίκητος μέχρι το 1905 που αγοράστηκε από τον Ανδρέα Πορετσάνο. Το 1990 ο πύργος ανακαινίστηκε πλήρως και ένα τμήμα του μετατράπηκε σε ιστορικό και λαογραφικό μουσείο.

## Δείτε επίσης
* Λεχούρι Αχαΐας
* Γεώργιος Λεχουρίτης

## Παραπομπές


## Πηγές

* 
* 

## Εξωτερικοί σύνδεσμοι
* 

Κατηγορία:Πύργοι στην Αχαΐα
Ηλιάνα Ιακωβίδου

Η **Ηλιάνα Ιακωβίδου** (25 Μαρτίου 1995, Θεσσαλονίκη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Άρη Θεσσαλονίκης στο Πρωτάθλημα Βόλεϊ Λιγκ της Ελλάδας ως λίμπερο.

## Καριέρα
Η Ηλιάνα Ιακωβίδου ξεκίνησε την καριέρα της από τις ακαδημίες της Ελπίδας Αμπελοκήπων Θεσσαλονίκης σε ηλικία οκτώ ετών. Το 2012 μεταγράφηκε στον Αίαντα Ευόσμου, με τον οποίον αγωνίστηκε στην Α2 κατηγορία του ελληνικού πρωταθλήματος. Επέστρεψε στην Ελπίδα Αμπελοκήπων για δύο περιόδους από το 2013 έως το 2015, καταλαμβάνοντας την 4η θέση του Γ' ομίλου της Α2 την πρώτη χρονιά και την 3η θέση τη δεύτερη.

Το Καλοκαίρι του 2015, μεταγράφηκε στον Άρη Θεσσαλονίκης, αγωνιζόμενη για πρώτη φορά στην Α1 εθνική κατηγορία. και την επόμενη χρονιά αφήνει τη γενέτειρά της εντασσόμενη στον Α.Ο. Μαρκοπούλου για την περίοδο 2016-17.

Οι εμφανίσεις της στο Πρωτάθλημα του 2016-17 κινούν το ενδιαφέρον του Πανναξιακού, που συνεχίζει την προσπάθεια παραμονής στην κορυφή της ελληνικής γυναικείας πετοσφαίρισης. Έτσι η Ηλιάνα Ιακωβίδου τον Αύγουστο του 2017 παίρνει το πλοίο για τη Νάξο, ελπίζοντας να βοηθήσει την κυκλαδίτικη ομάδα στους νέους της στόχους. Με τον Πανναξιακό κατέκτησε το Ασημένιο μετάλλιο του Κυπέλλου Ελλάδας 2018.
Τον Ιούνιο του 2019 η Ηλιάνα Ιακωβίδου επέστρεψε στον Άρη Θεσσαλονίκης.

## Διεθνής καριέρα
Η Ηλιάνα Ιακωβίδου κλήθηκε στην Εθνική Νεανίδων για πρώτη φορά το 2013 για τους προκριματικούς του αντίστοιχου Παγκοσμίου Πρωταθλήματος, και το 2014 στη μεγάλη Εθνική για τους προκριματικούς του Παγκοσμίου πρωταθλήματος Γυναικών. Το Καλοκαίρι του 2016, συμμετείχε στους αγώνες της Ευρωπαϊκής Λίγκας που διεξήχθησαν στη Μεγαλόπολη, στους οποίους η Ελλάδα έφτασε μέχρι τους ημιτελικούς.

## Συλλογικοί τίτλοι - διακρίσεις
### Εθνικά Κύπελλα
* **2η Θέση**: Κύπελλο Ελλάδας 2018 (Πανναξιακός Α.Ο. Νάξου)
 
## Παραπομπές


## Εξωτερικοί σύνδεσμοι - Πηγές
* Ηλιάνα Ιακωβίδου - Παρουσίαση greekvolley.eu
* Εθνική Ελλάδας 2016 www.cev.eu
* Ηλιάνα Ιακωβίδου - Διεθνείς συμμετοχές www.cev.eu
* Η Ιακωβίδου στον Πανναξιακό www.sportcyclades.gr
* Ηλιάνα Ιακωβίδου: Παρουσίαση - Ατομκά στοιχεία - Ομάδες - Διακρίσεις women.volleybox.net

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Πετοσφαιρίστριες Πανναξιακού
Μάνος Παπαγιάννης

Ο **Μάνος Παπαγιάννης** (Σέρβια Κοζάνης, 28 Νοεμβρίου 1977) είναι Έλληνας ηθοποιός και επιχειρηματίας.

## Βιογραφία
Γεννήθηκε στα Σέρβια Κοζάνης, τόπο καταγωγής του πατέρα του, ενώ μεγάλωσε στον Άγιο Νικόλαο Κρήτης απ' όπου είναι η μητέρα του. Έχει εργαστεί ως μπάρμαν αλλά και ως ιατρικός επισκέπτης. 

Με την υποκριτική ασχολήθηκε όταν ήταν 21 ετών και αυτός ήταν και ο λόγος που μετακόμισε στην Αθήνα. Η πιο πρόσφατη τηλεοπτική του συμμετοχή ήταν στη σειρά του ΑΝΤ1 "Παρθένα Ζωή" όπου υποδυόταν τον Σίμο.

Έχει συμμετάσχει σε διάφορες θεατρικές παραστάσεις και τηλεοπτικές παραγωγές.

## Προσωπική ζωή
Είναι παντρεμένος με την ηθοποιό Αγγελική Δαλιάνη, με την οποία συνεργάστηκε στην αισθηματική σειρά του MEGA "Μαρία η άσχημη". Έχουν αποκτήσει μαζί δύο παιδιά την Λυδία (2009) και τον Νικήτα (2017).

Τον Αύγουστο του 2013, άνοιξαν μια καφετέρια/μπαρ με το όνομα "Sweeney Todd".

Εκτός από την συνεργασία τους στην σειρά "Μαρία η Άσχημη", έχουν παίξει μαζί σε άλλη μία τηλεοπτική σειρά καθώς και σε 4 θεατρικές παραστάσεις.

## Φιλμογραφία

### Τηλεόραση

### Κινηματογράφος

## Θεατρογραφία

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες μοντέλα
Κατηγορία:Έλληνες ηθοποιοί κινηματογράφου
Κατηγορία:Έλληνες επιχειρηματίες
Ηλεκτρασθενής αλληλεπίδραση

[μικρογραφία|500x500εσ|Σύνοψη των σωματιδίων και των δυνάμεων της [Σωματιδιακή φυσική|σωματιδιακής φυσικής]]
Το καθιερωμένο μοντέλο της σωματιδιακής φυσικής περιγράφει την ηλεκτρομαγνητική και την ασθενή αλληλεπίδραση ως δύο διαφορετικές εκφάνσεις μίας και μοναδικής ηλεκτροασθενούς αλληλεπίδρασης, η θεωρία της οποίας αναπτύχθηκε το 1968 από τους Σέλντον Γλάσοου , Άμπντους Σαλάμ και Στίβεν Γουάινμπεργκ. Για την εργασία τους αυτή, οι τρεις φυσικοί πήραν το βραβείο Νόμπελ Φυσικής το 1970.

Σύμφωνα με την ηλεκτροασθενή θεωρία, σε πολύ υψηλές ενέργειες, το σύμπαν έχει τέσσερα ταυτόσημα άμαζα μποζόνια βαθμίδας παρόμοια με το φωτόνιο, καθώς και ένα βαθμωτό πεδίο Χιγκς. Βέβαια, σε χαμηλές ενέργειες η συμμετρία του πεδίου Χιγκς σπάει αυθόρμητα από τον μηχανισμό Χιγκς. Αυτό το σπάσιμο της συμμετρίας παράγει τρία άμαζα μποζόνια τα οποία καταναλώνονται από τρία πεδία, δίνοντάς τους μάζα. Αυτά τα τρία πεδία μετατρέπονται στα W και Ζ μποζόνια της ασθενούς αλληλεπίδρασης, ενώ το τέταρτο πεδίο παραμένει άμαζο και είναι το γνωστό φωτόνιο του ηλεκτρομαγνητισμού.

Αν και αυτή η θεωρία πέτυχε μια σειρά από εντυπωσιακές προβλέψεις, συμπεριλαμβανομένης και της πρόβλεψης της μάζας του Ζ μποζονίου πριν την ανακάλυψή του, το μποζόνιο Χιγκς δεν έχει παρατηρηθεί ποτέ. Η παραγωγή μποζονίων Χιγκς είναι ένας σημαντικός στόχος τους Μεγάλου Επιταχυντή Αδρονίων (LHC) που λειτουργεί στο CERN. Στις 4 Ιουλίου του 2012 ανακοινώθηκε από τους επιστήμονες του CERN η ανακάλυψη ενός νέου σωματιδίου, που πιθανότατα είναι το μποζόνιο Χιγκς. Στις 14 Μαρτίου 2013 επιβεβαιώθηκε ότι το νέο σωματίδιο είναι το μποζόνιο Χιγκς. Μένει να φανεί αν θα επαληθεύει το καθιερωμένο μοντέλο ή αν θα το ανατρέψει ως ένα βαθμό.

Κατηγορία:Σωματιδιακή φυσική
Παναχαϊκή Γ.Ε. (πετοσφαίριση γυναικών)

Η **Παναχαϊκή Γ.Ε.** είναι σύλλογος πετοσφαίρισης που εδρεύει στην Πάτρα και αποτελεί τμήμα του ομώνυμου αθλητικού σωματείου.

Το τμήμα υπήρχε ήδη προπολεμικά. Η εφημερίδα *Αθλητική Εβδομάς* του 1928 αναφέρει φιλικά παιχνίδια του τμήματος με την Γ.Ο. Πατραΐδων και τον Ολυμπιακό Πατρών, ενώ επίσης την ίδια χρονιά η Παναχαϊκή διοργάνωνε το τοπικό πρωτάθλημα Πατρών στις γυναίκες.

Το τμήμα γυναικών επανιδρύθηκε το 2008 και αγωνίζεται στα τοπικά πρωταθλήματα, διαθέτει τμήματα υποδομών νεανίδων κορασίδων και παγκορασίδων. Ξεκίνησε από την Β΄ Κατηγορία του Πρωταθλήματος Ε.Σ.ΠΕ. Πελοποννήσου και την ίδια χρονιά κατέκτησε την πρωτιά και τον τίτλο καθώς και την άνοδο στην Α΄ Κατηγορία. Την ομάδα αποτελούσαν οι Τριανταφυλλοπούλου (παίκτρια-προπονήτρια), Μουτζούρη, Αντωνιάδου, Συραγάκη, Παγώνη, Καράκογλου, Παπαδημητρίου, Μολδοβανίδη, Καρρά, Γεωργίου, Λαμπροπούλου και Σφαέλου.

Τις περιόδους 2010, 2011, 2012, και 2013 με προπονήτρια και παίκτρια την Λούλα Τριανταφυλλοπούλου αγωνίστηκε στην Α1 Κατηγορία του τοπικού πρωταθλήματος με την τελευταία χρονιά να υποβιβάζεται στην Α2. Το 2014 κατέκτησε το τοπικό πρωτάθλημα κερδίζοντας την άνοδο στην Β΄ Εθνική κατηγορία στο Περιφερειακό Πρωτάθλημα.

## Διαχρονική πορεία
thumb|right|250px|Η ομάδα πετοσφαίρισης γυναικών της Παναχαϊκής την σεζόν 2011-12.

## Προπονητές

## Παραπομπές


## Παραπομπές
* Επίσημο ιστολόγιο Παναχαϊκής Γ.Ε.

*
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Π.
Πανελλήνιο πρωτάθλημα κλειστού στίβου γυναικών 2016

Το **30o [[Πανελλήνιο πρωτάθλημα κλειστού στίβου γυναικών]]** διοργανώθηκε στις 13 και 14 Φεβρουαρίου 2016 στο Στάδιο Ειρήνης και Φιλίας στο Νέο Φάληρο. Πρωταθλήτρια ομάδα αναδείχθηκε η ΑΕΚ Αθηνών για τρίτη φορά στην ιστορία του θεσμού.

## Λεπτομέρειες

Στο πρωτάθλημα μετείχαν δεκάδες αθλήτριες από όλη την Ελλάδα και εκτός συναγωνισμού Κύπριες αθλήτριες.

## Νικήτριες

Πηγή: 

## Βαθμολογία

Πηγή: 

## Πηγές
* Αποτελέσματα 28ου πανελληνίου πρωταθλήματος κλειστού στίβου.
* Αποτελέσματα. 

## Παραπομπές


Κλειστου στιβου γυναικων
Κατηγορία:Στίβος το 2016
Κατηγορία:Διοργανώσεις στίβου στον Πειραιά
Σπύρος Σίμος

Ο **Σπύρος Σίμος** (1868 - 14 Φεβρουαρίου 1935) ήταν Έλληνας δημοσιογράφος και πολιτικός, που διατέλεσε βουλευτής Άρτας και Ιωαννίνων.

## Βιογραφία
Γεννήθηκε στη Λάβδανη της Ηπείρου (περιοχή Πωγωνίου) το 1868 και το επίσημο όνομά του ήταν Σπυρίδων Σίμος. Εργάστηκε ως δημοσιογράφος και ήταν εκδότης της εφημερίδας "Πατρίς".

Εξελέγη αρχικά βουλευτής Άρτας στις εκλογές του Αυγούστου και του Νοεμβρίου του 1910, στις εκλογές του 1912 και στις εκλογές του Μαΐου του 1915. Στη συνέχεια εξελέγη βουλευτής Ιωαννίνων το 1920, 1923 και το 1932 και 1933 με το Κόμμα Φιλελευθέρων.

Ο Σπυρίδων Σίμος διορίστηκε υπουργός επί της Περιθάλψεως Οικογενειών Επιστράτων και Προσφύγων στην Κυβέρνηση Εθνικής Αμύνης στις 6 Οκτωβρίου 1916. Επίσης, στην κυβέρνηση του Ελευθερίου Βενιζέλου του 1917 παρέμεινε υπουργός Περιθάλψεως, ως τις 4 Νοεμβρίου 1920.

Η τελευταία του βουλευτική θητεία διακόπηκε από τον αιφνίδιο θάνατό του, στις 14 Φεβρουαρίου 1935.

Έγραψε το βιβλίο "Λόγοι και Έργα", με το οποίο κατήγγειλε τη διαφθορά της εποχής του (έκδοση της εφημερίδας Πατρίς, 1912). Συγκεκριμένα, κατήγγειλε ότι ο πολιτευτής της εποχής του, Κωνσταντίνος Καραπάνος (κτηματίας και εκλεγείς βουλευτής το 1910 μαζί με τον γιο του, Πύρρο) εξαγόρασε τους ψηφοφόρους του διαθέτοντας 100 χιλιάδες δραχμές για τις εκλογές του Νοεμβρίου του 1910.

## Παραπομπές


## Προτεινόμενη βιβλιογραφία
Ελπιδοφόρος Ιντζέμπελης, *Ο Ελευθέριος Βενιζέλος και το Κόμμα Φιλελευθέρων στην Ήπειρο - Σίμος, Καραπάνος, Γαρουφαλιάς: Επιστολές, έγγραφα και μαρτυρίες,* εκδ. Historical Quest, Αθήνα 2015. ISBN 978-618-5088-15-6

Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Άρτας
Κατηγορία:Βουλευτές Ιωαννίνων
Κατηγορία:Έλληνες υπουργοί Περιθάλψεως
Ελληνογαλλική Σχολή Ζαν ντ'Αρκ

Η **Ελληνογαλλική Σχολή "Ζαν ντ'Αρκ"** είναι ελληνικό ιδιωτικό σχολείο στον Πειραιά. Γι' αυτούς κατ' αρχήν προσκλήθηκαν οι Αδελφές του Τάγματος του Αγίου Ιωσήφ της Εμφανίσεως από τον υπεύθυνο τότε εφημέριο του Ναού του Αγίου Παύλου. 

Γάλλοι συνέβαλαν στην αγορά οικοπέδου Φίλωνος και Καθολικής Εκκλησίας (1875) όπου χτίστηκε αργότερα το σχολείο. Το πρώτο ιδιόκτητο διδακτήριο της σημερινής σχολής εγκαινιάστηκε το 1888. Κατά καιρούς οι εγκαταστάσεις της σχολής έχουν φιλοξενήσει Έλληνες πρόσφυγες από την Μέση Ανατολή, τον Εύξεινο Πόντο, την Αίγυπτο, την Αρμενία. 

## Ιστορία
* 1859: Αρχίζει το έργο του Τάγματος στον Πειραιά. Ορφανοτροφείο, σχολείο και ιατρείο
* 1914 - 1918: Μετατρέπεται σε νοσοκομείο
* 1934: Αναγνωρίζεται το εξατάξιο Γυμνάσιο από το Υπουργείο Παιδείας.
* 1944: Ερειπώνεται το κεντρικό τμήμα από τον βομβαρδισμό του Πειραιά. Βρίσκουν τραγικό θάνατο δύο Αδελφές του Τάγματος.
* 1949 - 1960: Ανοικοδομείται και εξελίσσεται έκτοτε σε πρότυπο Γυμνάσιο, Λύκειο και Δημοτικό.
* 1996: Συμπληρώνεται η νέα πτέρυγα σε δωδεκαθέσιο Δημοτικό σχολείο.
* 29-12-2009: Βραβεύεται από την Ακαδημία_Αθηνών για τα 150 χρόνια του πολύπλευρου παιδαγωγικού, κοινωνικού και φιλανθρωπικού της έργου
* 2016 - 2017: Σε νέες εγκαταστάσεις, σε ένα πλήρως ανακαινισμένο νεοκλασικό κτίριο, ξεκινάει η λειτουργία Νηπιαγωγείου και Προνήπιου.
## Η Σχολή
Η σχολή βρίσκεται στον Πειραιά επί της οδού Ελευθερίου Βενιζέλου 12Α. Η Σχολή διοικείται από την καθολική Μοναστική Κοινότητα των Αδελφών του Αγίου Ιωσήφ της Εμφανίσεως.

Σήμερα η σχολή λειτουργεί εκπαιδευτικά ιδρύματα από το προνήπιο ως το λύκειο.
## Παραπομπές


## Πηγές

* 
* 

## Εξωτερικοί σύνδεσμοι
* 

Κατηγορία:Σχολεία πρωτοβάθμιας και δευτεροβάθμιας εκπαίδευσης στον Πειραιά
Κατηγορία:Ορφανοτροφεία στην Ελλάδα
Ασθένεια του ιού Ζίκα

Η **ασθένεια του ιού Ζίκα** είναι μια ασθένεια που προκαλεί ο Ιός Ζίκα . Τα συμπτώματα που εμφανίζει είναι παρόμοια με εκείνα του δάγκειου πυρετού . Στις περισσότερες περιπτώσεις (60–80%) δεν παρουσιάζονται συμπτώματα . Όταν εκδηλώνονται συμπτώματα, αυτά συνήθως συμπεριλαμβάνουν πυρετό, επιπεφυκίτιδα, αρθραλγία, πονοκέφαλο, και κηλιδοβλατιδώδες εξάνθημα. Σε γενικές γραμμές τα συμπτώματα είναι ήπια και διαρκούν λιγότερο από επτά ημέρες . Δεν έχουν σημειωθεί θανάσιμες περιπτώσεις κατά την αρχική μόλυνση από το 2015  . Η μόλυνση έχει συσχετισθεί με το σύνδρομο Guillain–Barré.

## Αιτία και διάγνωση
Η ασθένεια του ιού Ζίκα μεταδίδεται κυρίως από το τσίμπημα του κουνουπιού τίγρη, του γένους *[[Aedes]]* . Μπορεί επίσης να μεταδοθεί μέσω της σεξουαλικής επαφής και μεταγγίσεων αίματος. Η ασθένεια μπορεί να μεταδίδεται από τη μητέρα στο έμβρυο και να προκαλέσει μικροκεφαλία. Η διάγνωση γίνεται μέσω της εξέτασης του αίματος, των ούρων ή του σάλιου προκειμένου να εντοπιστεί τo ριβονουκλεϊκό οξύ RNA όταν το άτομο είναι άρρωστο.

## Πρόληψη και θεραπεία
Η πρόληψη συνίσταται στην αποφυγή του τσιμπήματος κουνουπιών σε περιοχές όπου εμφανίζεται η ασθένεια . Συνιστάται επίσης η χρήση εντομοαπωθητικού σε συνδυασμό με την κάλυψη του μεγαλύτερου τμήματος του σώματος με ρούχα, η χρήση κουνουπιέρας, καθώς και η απόρριψη των στάσιμων νερών, διότι αποτελούν χώρο αναπαραγωγής των κουνουπιών.  Δεν υφίσταται αποτελεσματικός εμβολιασμός . Οι αρχές υγείας της Βραζιλίας συνέστησαν το 2015 στις γυναίκες να αποφύγουν την εγκυμοσύνη λόγω της εξάπλωσης του ιού καθώς επίσης και στις εγκύους να μην ταξιδεύουν σε περιοχές όπου ο ιός βρίσκεται σε έξαρση . Ενώ δεν υπάρχει συγκεκριμένη θεραπεία, η παρακεταμόλη (ακεταμινοφένη) μπορεί να προσφέρει ανακούφιση των συμπτωμάτων . Σπανίως απαιτείται νοσοκομειακή περίθαλψη.

## Ιστορία και επιδημιολογία
Ο ιός που προκαλεί την ασθένεια απομονώθηκε για πρώτη φορά το 1947 . Η πρώτη καταγεγραμμένη έξαρση του ιού στους ανθρώπους σημειώθηκε το 2007 στη Μικρονησία . Από τον Ιανουάριο του 2016 η ασθένεια  έχει εκδηλωθεί σε είκοσι περιοχές της Aμερικής . Επίσης, έχει εμφανισθεί στην Αφρική, Ασία και στις χώρες του Ειρηνικού Ωκεανού . Λόγω της πανδημίας που άρχισε το 2015 στη Βραζιλία, ο  Παγκόσμιος Οργανισμός Υγείας χαρακτήρισε την ασθένεια ως έκτακτη κατάσταση διεθνούς ενδιαφέροντος στον τομέα της δημόσιας υγείας τον Φεβρουάριο του 2016.

## Παραπομπές

Κατηγορία:Ιογενείς ασθένειες
Δημοκρατία και Ελευθερία

Η **Δημοκρατία και Ελευθερία** (καταλανικά, Democràcia i Llibertat) ήταν καταλανικός πολιτικός συνασπισμός που παρουσιάστηκε στις Ισπανικές εκλογές Δεκεμβρίου 2015, κατακτώντας οκτώ έδρες στο Ισπανικό Κοινοβούλιο και έξι στην Ισπανική Γερουσία. Προέκυψε από τη συνεργασία του κόμματος Δημοκρατική Σύγκλιση της Καταλονίας και των Δημοκρατών της Καταλονίας, αποτελούμενο από πρώην μέλη της Δημοκρατικής Ένωσης της Καταλονίας που συμμετείχαν έως το 2015 στον τέως πολιτικό σχηματισμό, Σύγκλιση και Ένωση, και την Ανασύνταξη, ενώ ιδεολογικά ταυτιζόταν με τον καταλανικό εθνικισμό και την επιδίωξη της ανεξαρτητοποίησης της Καταλονίας. Επικεφαλής του συνασπισμού που έχει προσωρινό χαρακτήρα και λειτούργησε αποκλειστικά και μόνο για τις παραπάνω εκλογές είναι ο πολιτικός Φρανσέσκ Ομς. Στις επαναλληπτικές εκλογές του Μαΐου 2016, τα κόμματα που τον αποτελούσαν παρουσιάστηκαν ξεχωριστά.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Φιλελεύθερα κόμματα στην Ισπανία
Κατηγορία:Καταλανικός εθνικισμός
NGC 3185

Ο **[[Νέος Γενικός Κατάλογος|NGC]] 3185** είναι σπειροειδής γαλαξίας στον αστερισμό Λέοντα. Τον ανακάλυψε ο αστρονόμος Τζορτζ Στόνεϊ (George Stoney) τον Ιανουάριο του 1850. Ανήκει στην μικρή ομάδα γαλαξιών HCG 44. Επίσης ανήκει στην ομάδα γαλαξιών NGC 3190 που με τη σειρά της ανήκει στις ομάδες γαλαξιών «Λέοντα ΙΙ», μιας σειράς γαλαξιών και σμηνών γαλαξιών που εκτείνονται πέρα από το δεξιό άκρο του Υπερσμήνους της Παρθένου.

## Παραπομπές


## Αναφορές

## Εξωτερικοί σύνδεσμοι
* 

3185
30059
05554
Κατηγορία:Σπειροειδείς γαλαξίες
Κατηγορία:Λέων (αστερισμός)
+04-24-024
Γιάννης Στάνκογλου

Ο **Γιάννης Στάνκογλου** (Θούριο Έβρου, 10 Ιανουαρίου 1974) είναι Έλληνας ηθοποιός, απόφοιτος της Δραματικής Σχολής Γιώργου Κιμούλη.

Έχει κερδίσει το βραβείο Α' Ανδρικού Ρόλου στο Φεστιβάλ της Φλωρεντίας Montelupo Fiorentino MIIFF. Επίσης, το 2019 κέρδισε το βραβείο Β' Ανδρικού ρόλου στα Βραβεία Ελληνικής Ακαδημίας Κινηματογράφου για την ερμηνεία του στην ταινία *[[The Waiter]]*.

## Προσωπική ζωή
Έως το 2020, ήταν παντρεμένος με τη σκηνοθέτιδα Αλίκη Δανέζη-Κνούτσεν, με την οποία και είχε αποκτήσει δύο παιδιά: τη Φοίβη (γενν. 25 Ιουλίου 2009) και τον Φίλιππο (γενν. 11 Ιουνίου 2014).

Ανιψιά του είναι η τραγουδίστρια Στεφανία Λυμπερακάκη, ενώ ο ίδιος είναι οπαδός του Παναθηναϊκού.

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Περικλής Κάβδας

Ο **Περικλής Κάβδας** (Καλαμάτα, 1894 - 30 Ιουνίου 1967), του Παναγιώτη ήταν Έλληνας στρατιωτικός και υπουργός.
## Βιογραφία
Γεννήθηκε το 1894 και σπούδασε στη Στρατιωτική Σχολή Ευελπίδων, ενώ πολέμησε ως απλός στρατιώτης στους Βαλκανικούς Πολέμους. Έπειτα από στρατιωτική καριέρα στο μέτωπο της Μικράς Ασίας αποτάχθηκε το 1923, εξαιτίας της συμμετοχής του στο κίνημα των Λεοναρδόπουλου-Γαργαλίδη, και στη συνέχεια επέστρεψε στο στρατό. 

Στη δικτατορική κυβέρνηση του Μεταξά διετέλεσε υπουργός Γενικός Διοικητής Θράκης από τις 2 Ιουλίου 1936 ως τις 3 Μαΐου 1939.

Μετά την αποστρατεία του πολιτεύτηκε με τον Ελληνικό Συναγερμό με τον οποίο εκλέχθηκε βουλευτής Δράμας το 1951 και το 1952. Εν συνεχεία εξελέγη βουλευτής με την ΕΡΕ το 1956 , το 1958 και το  1961.

Στις 15 Δεκεμβρίου 1954 διορίστηκε υφυπουργός Γεωργίας στην κυβέρνηση Παπάγου και παρέμεινε υφυπουργός ως τις 6 Οκτωβρίου 1955.

Ήταν παντρεμένος. 

Πέθανε στις 30 Ιουνίου 1967 έπειτα από καρδιακή προσβολή και κηδεύτηκε την 1η Ιουλίου από τον ιερό ναό του Αγίου Γεωργίου Κυψέλης.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Γενικοί Διοικητές Θράκης
Κατηγορία:Έλληνες υφυπουργοί Γεωργίας
Κατηγορία:Έλληνες αξιωματικοί του Στρατού Ξηράς
Σίβα (αποσαφήνιση)

Ο όρος **Σίβα** μπορεί να αναφέρεται στα:

* Σίβα, ινδουιστική θεότητα
* 1170 Σίβα (Siva), αστεροειδής
* Ζίβα ή Σίβα, σλαβική θεότητα
* 140 Σίβα (Siwa), αστεροειδής
* όαση Σίβα, στην Αίγυπτο
* Βαντάνα Σίβα, Ινδή συγγραφέας
* Σίβα Μαλεβιζίου
* Σίβα (Ιουδαϊσμός), περίοδος πένθους στον Ιουδαϊσμό για συγγενείς πρώτου βαθμού
Ανδρουλάκης

Το ελληνικό επώνυμο **Ανδρουλάκης** μπορεί να αναφέρεται σε κάποιο από τα εξής πρόσωπα:

* Αριστείδης Ανδρουλάκης, Δήμαρχος Ηρακλείου από το 1946 έως το 1950
* Γεώργιος Α. Ανδρουλάκης (γενν. 1936), υφηγητής της Ιατρικής Σχολής στο Πανεπιστήμιο Αθηνών
* Ιωάννης Ανδρουλάκης (γενν. 1977), Αντιπεριφερειάρχης Λασιθίου από το 2022
* Μίμης Ανδρουλάκης (γενν. 1951), συγγραφέας και πολιτικός
* Νικόλαος Ανδρουλάκης (γενν. 1933), νομικός και πανεπιστημιακός
* Νίκος Ανδρουλάκης (γενν. 1979), πολιτικός μηχανικός, πρώην ευρωβουλευτής (2014-2023) και νυν Πρόεδρος του ΠΑΣΟΚ-ΚΙΝΑΛ (2021-σήμερα).

Κατηγορία:Αποσαφήνιση
Κατηγορία:Ελληνικά επώνυμα
Ελένη Ζέτου

Η **Ελένη Ζέτου** είναι Ελληνίδα πρώην διεθνής πετοσφαιρίστρια, η οποία γεννήθηκε στην Θεσσαλονίκη και αγωνίστηκε στην ομάδα του Άρη από το 1972 ως το 1985.

## Καριέρα
Η Ζέτου ξεκίνησε τον αθλητισμό από την παιδική της ηλικία, αγωνιζόμενη στο άλμα εις μήκος και την σφαιροβολία στην ομάδα του Ηρακλή. Στην συνέχεια, ασχολήθηκε με την καλαθοσφαίριση και κυρίως με την πετοσφαίριση, όταν το 1972 εντάχθηκε στο κλιμάκιο της Βορείου Ελλάδος. Παράλληλα, υπέγραψε δελτίο στον Άρη, του οποίου διετέλεσε αρχηγός μέχρι το 1985. Με την ομάδα των "κίτρινων" έπαιξε δύο φορές στο κύπελλο Συνομοσπονδίας και παρέμεινε στην πρώτη τετράδα του ελληνικού πρωταθλήματος για έντεκα συνεχόμενες χρονιές.

Το 1973, αγωνίστηκε για πρώτη φορά με την εθνική Ελλάδας, της οποίας υπήρξε βασικό μέλος μέχρι το 1977, όταν η ελληνική εθνική ομάδα σταμάτησε την λειτουργία της. Επανήλθε το 1982, συνεχίζοντας μέχρι το 1984.

Το 1977, αναδείχθηκε από την ΕΟΠΕ ως η καλύτερη αθλήτρια της χρονιάς και παράλληλα πήρε το πτυχίο της από την γυμναστική ακαδημία Θεσσαλονίκης. Μέχρι το 1983, εργάστηκε ως καθηγήτρια Φυσικής Αγωγής σε ιδιωτικά σχολεία της Θεσσαλονίκης, πριν διοριστεί στην δημόσια εκπαίδευση. Από το 1985 ως το 2001 δίδασκε πετοσφαίριση στο ΤΕΦΑΑ, ενώ στο δεύτερο μισό της δεκαετίας του '80 υπήρξε προπονήτρια του κλιμακίου κορασίδων της Βόρειας Ελλάδας.

Από το 1988 ως το 1998, υπήρξε προπονήτρια της ομάδας του ΠΑΟ Διοικητηρίου, πριν αναλάβει την εθνική Ελλάδος νεανίδων και κορασίδων για έναν χρόνο. Από το 1999 και έπειτα υπήρξε προπονήτρια της ομάδας γυναικών και κορασίδων του Εαρινού Καλαμαριάς, ενώ τρία χρόνια νωρίτερα είχε αναλάβει την θέση του Γενικού Γραμματέα του Συνδέσμου Ελλήνων Προπονητών Πετοσφαίρισης.

Έχει συμμετάσχει σε πέντε συλλογικά έργα πάνω στην φυσική αγωγή και την πετοσφαίριση, ενώ έγραψε και το βιβλίο "*Ψυχολογική προετοιμασία στην πετοσφαίριση*", το οποίο εκδόθηκε το 2011.

Από το καλοκαίρι του 2015, έως το καλοκαίρι του 2016 ήταν προπονήτρια των ακαδημιών του Αίαντα Ευόσμου.

Στην ακαδημαϊκή της πορεία, εξελέγη μέλος ΔΕΠ στο ΤΕΦΑΑ του ΔΠΘ και προάχθηκε στην βαθμίδα της τακτικής καθηγήτριας.

## Παραπομπές


## Πηγές
* *"Αθλητικός Σύλλογος Άρης • 1914-2004"*, σελ. 172, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
*  .:BiblioNet : Ζέτου, Ελένη

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Αθλήτριες στίβου Ηρακλή Θεσσαλονίκης
Κατηγορία:Έλληνες γυμναστές
Μακαρονησία

Η **Μακαρονησία** είναι περιοχή του βορείου Ατλαντικού Ωκεανού, ανοιχτά των ακτών της Ευρώπης και της Αφρικής. Τα νησιά της Μακαρονησίας ανήκουν σε 3 χώρες: Ισπανία, Πορτογαλία και Πράσινο Ακρωτήριο.

## Ετυμολογία
Η ονομασία *Μακαρονησία* προέρχεται από τις Νήσους των Μακάρων• κατά την αρχαία ελληνική μυθολογία, νησιά πέρα από τις Ηράκλειες στήλες, στα οποία μετέβαιναν οι ψυχές των ηρώων και άλλων επιφανών ανδρών, μετά τον θάνατό τους.

## Αρχιπελάγη
Η Μακαρονησία αποτελείται από 4 αρχιπελάγη:

*  Αζόρες ( Πορτογαλία)
*  Μαδέρα ( Πορτογαλία)
*  Κανάριες Νήσοι ( Ισπανία)
*  Πράσινο Ακρωτήριο ( Πράσινο Ακρωτήριο)

## Παραπομπές


## Εξωτερικοί σύνδεσμοι
* 

Κατηγορία:Αρχιπελάγη
Κατηγορία:Νησιά της Αφρικής
Ναυμαχία της Αλαλίας

Η **ναυμαχία της Αλαλίας**, περ.  540 π.Χ.  έλαβε χώρα στη θάλασσα της Κορσικής μεταξύ των Φωκαέων της Αλαλίας και συμμαχίας Ετρούσκων και Φοινίκων. 

Κατά τον Ηρόδοτο (Α.166.2) οι Φωκαείς με εξήντα πλοία πέτυχαν «κάδμειο νίκη» επί των συμμαχικών δυνάμεων. Αν και οι Φωκαείς φέρεται ότι επικράτησαν υπερδιπλάσιου αντιπάλου συμμαχικού στόλου, το μέγεθος των ζημιών που υπέστησαν ήταν τόσο μεγάλο που αναγκάστηκαν να αποσυρθούν από την Κορσική. Οι Φωκαείς στην παρούσα ναυμαχία εισήγαγαν τον χάλκινο κριό και ναυτικές τακτικές που περιελάμβαναν τον «διεμβολισμό» κατά τον αποκαλούμενο «διέκπλου».

## Υπόβαθρο
Το υπόβαθρο της ναυμαχίας της Αλαλίας υπήρξε η φυγή με έξοδο από την πόλη και μετεγκατάστση των Φωκαέων από τη Φώκαια της Ιωνίας εξαιτίας εισβολής περί το 545 π.Χ. των δυνάμεων της αυτοκρατορίας των Αχαιμενιδών. Οι Φωκαείς με τις οικογένειές τους έπλευσαν από τις ακτές της Ιωνίας έως τη Μεγάλη Ελλάδα. Σύμφωνα με τον Ηρόδοτο (1.165) εγκαταστάθηκαν όλοι στην Αλαλία, αλλά σύμφωνα με τον Στράβωνα ορισμένοι μετέβησαν στην αποικία της Μασσαλίας. Ο αριθμός των πλοίων που χρησιμοποίησαν δεν αναφέρεται από κάποιον ιστορικό της περιόδου ή μεταγενέστερο. Ωστόσο, πέντε χρόνια αργότερα γνωρίζουμε ότι μπορούσαν να κινητοποιήσουν περί τις εξήντα (60) πεντηκοντήρεις.

Οι πρώτοι Φωκαείς συμμετείχαν ειρηνικά στο ήδη υπάρχον εμπορικό δίκτυο, διαμορφωμένο από Ετρούσκους και Καρχηδόνιους. Το επόμενο κύμα αποίκων έκτισε ναούς και φαίνεται πως μεταμόρφωσε το αρχικό εμπορείο σε πόλη (Ηροδ. 1.166.1).   δημογραφική αύξηση οδήγησε τους Φωκαείς να ξεπεράσουν το όριο της καλής γειτονίας και να αρχίσουν, σύμφωνα με τον Ηρόδοτο και πάλι επιδρομές κατά των περιοίκων και πειρατικές επιδρομές σε τέτοιο βαθμό που, σύμφωνα με την αρχαιολογική μαρτυρία, τα προϊόντα των Ετρούσκων έπαψαν να φθάνουν πλέον έως τη Γαλατία. Οι Φοίνικες και οι Ετρούσκοι αναγκάστηκαν να συνάψουν ναυτική συμμαχία για να αντιμετωπίσουν τους Φωκαείς.

## Η ναυμαχία

## Παραπομπές-σημειώσεις

Κατηγορία:Ναυμαχίες της Αρχαίας Ελλάδας
Scenarios of Violence

***Scenarios of Violence*** είναι ο τίτλος της συλλογής τραγουδιών του γερμανικού thrash metal συγκροτήματος Kreator, η οποία κυκλοφόρησε τον Μάρτιο του 1996 μέσω της δισκογραφικής εταιρείας "Noise Records".

Η συλλογή περιλαμβάνει κομμάτια από την περίοδο 1987 - 1992, κατά την οποία κυκλοφόρησαν οι δίσκοι "*[[Terrible Certainty]]*", "*[[Extreme Aggression]]*", "*[[Coma of Souls]]*" και "*[[Renewal]]*", ενώ συμπεριλήφθηκαν και δύο πρώην ακυκλοφόρητα κομμάτια. Οι ζωντανές ηχογραφήσεις προέρχονται από το "Dynamo Club" του Αϊντχόβεν, το 1988.

Οι κριτικές για το "*Scenarios of Violence*" υπήρξαν μέτριες προς αρνητικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,3 / 5 και το "Metal Archives" με 30%.

## Τραγούδια του δίσκου
#"Suicide in Swamps" (*πρώην ακυκλοφόρητο*) - 5:09
#"Renewal" (από το *[[Renewal]]*) - 4:25
#"Extreme Aggression" (από το *[[Extreme Aggression]]*) - 4:41
#"Brainseed" (από το *Renewal*) - 3:07
#"Terror Zone" (από το *[[Coma of Souls]]*) - 5:52
#"Ripping Corpse" (Live) - 4:19
#"Tormentor" (Live) - 2:33
#"Some Pain Will Last" (από το *Extreme Aggression*) - 5:37
#"Toxic Trace" (από το *[[Terrible Certainty]]*) - 5:09
#"People Of The Lie" (από το *Coma of Souls*) - 3:12
#"Depressive Unrest" (από το *Renewal*) - 3:57
#"Coma of Souls" (από το *Coma of Souls*) - 4:19
#"Europe after the Rain" (από το *Renewal*) - 3:13
#"Limits of Liberty" (*πρώην ακυκλοφόρητο*) - 1:39
#"Terrible Certainty" (από το *Terrible Certainty*) - 4:17
#"Karmic Wheel" (από το *Renewal*) - 6:07

## Τα μέλη των Kreator
Οι μουσικοί οι οποίοι συμμετείχαν στις ηχογραφήσεις των κομματιών του "*Scenarios of Violence*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Φρανκ Γκόστζικ** - κιθάρα
* **Γιοργκ Τσεμπιατόφσκι** - κιθάρα
* **Κρίστιαν Γκίσλερ** - μπάσο
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα
* **Τζο Κανγκελόσι** - τύμπανα

## Παραπομπές


## Πηγές
* Scenarios of Violence - Kreator | Songs, Reviews, Credits | AllMusic
* Kreator - Scenarios of Violence | Sputnikmusic
* Kreator - Scenarios of Violence - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1996
Αναστάσιος Π. Χαραλάμπης

Ο **Αναστάσιος Χαραλάμπης** ήταν προεστός και βεκίλης των Καλαβρύτων.

## Βιογραφικά στοιχεία

Γεννήθηκε το 1730 στη Ζαρούχλα Καλαβρύτων και ήταν γιος του Πανάγου Χαραλάμπη προεστού της Ζαρούχλας. Μετά το θάνατο του πατέρα του, λόγω της μόρφωσης και των ικανοτήτων που διέθετε, εξελέγη και αυτός προεστός, αρχικά στο χωριό του και στη συνέχεια στα Καλάβρυτα. Αργότερα διορίστηκε από του Οθωμανούς βεκίλης (αντιπρόσωπος) της Επαρχίας Καλαβρύτων στην Υψηλή Πύλη και στάλθηκε στην Κωνσταντινούπολη όπου και παρέμεινε μέχρι το τέλος της ζωής του.

Παιδιά του ήταν οι αγωνιστές της Επανάστασης  Ιωάννης  και Σωτήριος Χαραλάμπης.

## Πηγές
* Φραντζής Αμβρόσιος, Επιτομή της Ιστορίας της Αναγεννηθείσης Ελλάδος, Αθήνα, 1839, τόμ. Δ' σελ. 123
* Αθανάσιος Θ. Φωτόπουλος, Οι Κοτζαμπάσηδες της Πελοποννήσου κατά τη Δεύτερη Τουρκοκρατία (1715-1821), διδακτορική διατριβή, ΕΚΠΑ, Αθήνα 1995

Κατηγορία:Έλληνες πρόκριτοι
Κατηγορία:Αγωνιστές του 1821
Κατηγορία:Οικογένεια Χαραλάμπη
Αχιλλέας Μπουντουβής

Ο **Αχιλλέας Μπουντουβής** (1932-1986), του Βασιλείου, ήταν Έλληνας πολιτικός από την Ηλεία. Εξελέγη βουλευτής το 1977 και νωρίτερα ήταν διοικητής του ΟΑΕΔ. Πέθανε σε δυστύχημα στη Θεσσαλονίκη λίγες ώρες μετά την εκλογή του στην Κεντρική Επιτροπή της Νέας Δημοκρατίας.

## Βιογραφία
Γεννήθηκε στην Αμαλιάδα το 1932. Σπούδασε Πολιτικές Επιστήμες στην Πάντειο. Ήταν παράγοντας του Παναθηναϊκού (γενικός αρχηγός κατά την επταετία). Από το 1974 ως το 1977 ήταν διοικητής του ΟΑΕΔ. Ήταν επίσης σύμβουλος της Εμπορικής Τράπεζας και του υπουργείου Συντονισμού.

Εξελέγη βουλευτής Ηλείας το 1977 με τη Νέα Δημοκρατία και υπηρέτησε στη Βουλή ως το 1981.

Σκοτώθηκε σε τροχαίο δυστύχημα μπροστά από το ξενοδοχείο "Μακεδονία Παλλάς" στη Θεσσαλονίκη, όπου βρισκόταν για το συνέδριο της Νέας Δημοκρατίας, σε ηλικία 54 ετών, στις 16 Φεβρουαρίου 1986. Το δυστύχημα συνέβη όταν τον παρέσυρε ένα διερχόμενο ταξί στη Λεωφόρο Μεγάλου Αλεξάνδρου, τραυματίζοντάς τον σοβαρά. Πέθανε λίγες ώρες αργότερα στο νοσοκομείο ΑΧΕΠΑ, κηδεύτηκε στις 18 Φεβρουαρίου από το Πρώτο Νεκροταφείο Αθηνών και άφησε έναν γιο, τον Βασίλη.

## Παραπομπές


## Εξωτερικοί σύνδεσμοι
*Φωτογραφία του βουλευτή.

Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Δημόσια Υπηρεσία Απασχόλησης

Η **Δημόσια Υπηρεσία Απασχόλησης** (**ΔΥΠΑ**), έως το 2022 γνωστή ως **Οργανισμός Απασχόλησης Εργατικού Δυναμικού** (**Ο.Α.Ε.Δ.**), είναι ΝΠΔΔ.

Οι κυριότεροι στόχοι του είναι να προωθήσει την απασχόληση, να ασφαλιστούν οι άνεργοι και να προστατευτούν η οικογένεια και η μητρότητα. Σε τοπικό επίπεδο, οι υπηρεσίες απασχόλησης και ασφάλισης παρέχονται από τα Κέντρα Προώθησης της Απασχόλησης (ΚΠΑ2) του ΔΥΠΑ (Πρώην Ο.Α.Ε.Δ.) Επίσης, πυλώνας του οργανισμού είναι η κατάρτιση και η επαγγελματική εκπαίδευση μέσω των ΕΠΑ.Σ. που λειτουργεί.

## Ιστορία
Τον Σεπτέμβριο του 1922 είχαν κάνει την εμφάνισή τους τα πρώτα Γραφεία Ευρέσεως Εργασίας χωρίς να υπόκεινται σε κάποιο νομοθετικό πλαίσιο. Με το ΝΔ 2961/54 ιδρύεται ο Οργανισμός Απασχολήσεως και Ασφαλίσεως Ανεργίας (ΟΑΑΑ), με συγκεκριμένο νομοθετικό πλαίσιο. Στις 14 Ιουνίου 1969, με το Ν.Δ. 212/69 αντικαθίσταται από τον ΟΑΕΔ και δύο χρόνια αργότερα, τα Γραφεία Ευρέσεως αντικαταστάθηκαν από τα Γραφεία Εργασίας. Το 1996 κατέστη Εθνικός Φορέας Απασχόλησης. Με τον ν.4921/2022 – ΦΕΚ τεύχος Α 75/18.04.2022 ο ΟΑΕΔ μετονομάστηκε σε Δημόσια Υπηρεσία Απασχόλησης.

## Διοίκηση
Η ΔΥΠΑ βρίσκεται υπό την εποπτεία του Υπουργείου Εργασίας και Κοινωνικής Ασφάλισης. Διοικείται από τον Διοικητή και το Διοικητικό Συμβούλιο (Δ.Σ.).

Στο Δ.Σ. συμμετέχουν:

* 5 εκπρόσωποι της Κυβέρνησης
* 4 εκπρόσωποι των μισθωτών (Γ.Σ.Ε.Ε.) από τους οποίους ο ένας καταλαμβάνει τη μία θέση Αντιπροέδρου
* 5 εκπρόσωποι των εργοδοτών (Σ.Ε.Β., Σ.Β.Β.Ε., Ε.Σ.Ε.Ε., Γ.Σ.Ε.Β.Ε.Ε., Σ.Ε.Τ.Ε.), από τους οποίους ο ένας επίσης καταλαμβάνει τη θέση Αντιπροέδρου του Διοικητικού Συμβουλίου
* 2 εκπρόσωποι των υπαλλήλων του Ο.Α.Ε.Δ.

Πρόεδρος του Δ.Σ. και διοικητής της ΔΥΠΑ, από τις 3 Σεπτεμβρίου 2019, είναι ο Σπύρος Πρωτοψάλτης, PhD.

## Λογότυπο


OAED (logo).png|Λογότυπο σε χρήση έως το 2022.
DYPA logo.png|Λογότυπο σε χρήση από το 2022.



## Δείτε επίσης
* Ανεργία
* Οργανισμός Εργατικής Κατοικίας
* Ελάχιστο Εγγυημένο Εισόδημα
* Οργανισμός Προνοιακών Επιδομάτων και Κοινωνικής Αλληλεγγύης

## Παραπομπές


## Εξωτερικοί σύνδεσμοι
* 

Κατηγορία:Κυβερνητικές υπηρεσίες
Κατηγορία:Υπουργείο Εργασίας και Κοινωνικής Ασφάλισης (Ελλάδα)
Γεώργιος Α. Παπαδημητρίου

Ο **Γεώργιος Παπαδημητρίου** (15 Αυγούστου 1944 - 16 Φεβρουαρίου 2009), του Αλεξάνδρου, ήταν Έλληνας πανεπιστημιακός και συγγραφέας.

## Βιογραφία
Γεννήθηκε το 1944 στη Θεσσαλονίκη και σπούδασε νομική στο Αριστοτέλειο Πανεπιστήμιο Θεσσαλονίκης. Δίδαξε Συνταγματικό Δίκαιο στο Πανεπιστήμιο Αθηνών και στη δεκαετία του '70 συνεργάστηκε με την Ντόιτσε Βέλλε και το Ινστιτούτο Μαξ Πλανκ. Από το 1979 ως το 1983 ήταν καθηγητής Νομικής στο ΑΠΘ. Το 1984 εξελέγη καθηγητής στο Τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών, του οποίου ήταν πρόεδρος από το 1993 ως το 1995. Μετά τη Μεταπολίτευση εργάστηκε ως δικηγόρος και στη συνέχεια έγινε νομικός σύμβουλος στο γραφείο του πρωθυπουργού Κώστα Σημίτη.

Το 1993 εξέδωσε το περιοδικό (διαδικτυακό από το 2003) *Νόμος και Φύση*, μαζί με τον Κώστα Μενουδάκο. Τιμήθηκε με το παράσημο Ανώτερος Ταξιάρχης του Τάγματος Μακαρίου Γ΄ της Κυπριακής Δημοκρατίας. Στις εκλογές του 2007 εξελέγη βουλευτής Επικρατείας με το ψηφοδέλτιο του ΠΑΣΟΚ, αξίωμα που κατείχε έως και την ημερομηνία του θανάτου του, μιας και επανεξελέγη στις εκλογές του 2009.

Από το 2000 και για τέσσερα χρόνια ήταν επικεφαλής της Ομάδας Εργασίας για την παρακολούθηση του Κυπριακού.

Πέθανε, έπειτα από ασθένεια πολλών μηνών, στις 16 Φεβρουαρίου 2009 και την έδρα του στη Βουλή κατέλαβε ο Ηλίας Μπεριάτος. Κηδεύτηκε από το Πρώτο Νεκροταφείο Αθηνών.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών